stanford-oval/wikipedia huggingface dataset:
Hey Jude (albumi)

| Hey Jude The Beatles |
| --- | --- | --- |

Kokoelmalevyn tiedot
 Äänitetty : 1964–1969
 Julkaistu: 26. helmikuuta 1970 
 Formaatti: LP
 Tuottaja(t): George Martin
 Tyylilaji: poprock
 Kesto: 32.24
 Levy-yhtiö: Apple Records
Listasijoitukset
  2. (1970)   2. (21. maaliskuuta 1970)
The Beatlesin muut kokoelmalevyt
| A Collection of Beatles Oldies (But Goldies) 1966 | Hey Jude 1970 | The Beatles 1962–1966 1973 |
Hey Jude on The Beatlesin 26. helmikuuta 1970 Yhdysvalloissa ja Kanadassa julkaistu kokoelma-albumi. Se ei ole Greatest Hits -tyyppinen, vaan materiaali koostuu kappaleista, joita ei ollut aiemmin julkaistu studioalbumien Amerikan-painoksilla. Kokoelman alkuperäiseksi nimeksi oli tarkoitus tulla The Beatles Again, mutta se vaihdettiin kuitenkin lopulliseen muotoonsa. Silti ensimmäinen painoserä ehti saamaan kanteensa alkuperäisen nimen.
Albumi julkaistiin vuonna 2014 CD-levynä[lähde? ] ja valtaosa sen kappaleista myöskin sisältyy vuonna 1988 ilmestyneeseen kokoelmaan Past Masters, Volume Two.
Kappaleet

Kaikki kappaleet kirjoittaneet John Lennon ja Paul McCartney, ellei toisin mainita.
A-puoli
Can't Buy Me Love – 2.19
I Should Have Known Better – 2.39
Paperback Writer – 2.14
Rain – 2.58
Lady Madonna – 2.14
Revolution – 3.21
B-puoli
Hey Jude – 7.05
Old Brown Shoe – 3.16 (säv. George Harrison)
Don't Let Me Down – 3.30
The Ballad of John and Yoko – 2.55
Ida Aidanpää-Immonen

| Ida Aidanpää-Immonen |
| --- | --- |
 Ida Aidanpää-Immonen Paavo Nurmen kisoissa 2013
Henkilötiedot
Syntynyt: 25. marraskuuta 1988 (ikä 35)
Uran tiedot
Laji:  pika-aitajuoksija
Seura:  Jyväskylän Kenttäurheilijat
Valmentaja:  Vesa Rantanen
Saavutukset
Ennätykset:  100 m aj: 13,08 s (Joensuu 2014) 100 m: 11,81 s (Tampere 2014)
 Tietolaatikko päivitetty 4. kesäkuuta 2015 
Ida Karoliina Aidanpää-Immonen (o.s. Aidanpää s. 25. marraskuuta 1988) on suomalainen yleisurheilija, jonka päälaji on 100 metrin aitajuoksu. Hänellä on myös Ruotsin kansalaisuus. Hän edusti vuoteen 2013 saakka Aavasaksan Urheilijoita ja sen jälkeen Jyväskylän Kenttäurheilijoita. Häntä ovat valmentaneet Markku Montell (–2007), Heikki Lehti (2007–2009), Emma Montell (2009–2010), Mikael Ylöstalo (2010–2013) ja Vesa Rantanen (2013–).
Aidanpää-Immonen voitti 100 metrin aitajuoksun Suomen-mestaruuden Kajaanissa 2010 ajalla 13,62. Saman lajin hopeaa hän sai 2014 ja pronssia 2009. Hän voitti alle 23-vuotiaiden Pohjoismaiden-mestaruuden 2010. 60 metrin aitajuoksussa hän voitti sisäratojen Suomen-mestaruuden Helsingissä 2011 ja sijoittui kolmanneksi Rovaniemellä 2014. Aikuisten maaottelussa hän kilpaili ensimmäisen kerran 2009, ja on ollut parhaimmillaan kolmas Helsingissä 2010.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 11,81 | Tampere | 24. elokuuta 2014 |
| 100 m aj | 13,08 | Joensuu | 24. heinäkuuta 2014 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 7,64 | Jyväskylä | 18. tammikuuta 2014 |
| 60 m aj | 8,32 | Rovaniemi | 23. helmikuuta 2014 |
Hwaseongin gwalliso-leiri

Hwaseongin keskitysleiri eli gwalliso-leiri no. 16 (kor. 화성 제16호 관리소, Hwaseong je 16-ho gwalliso, hanja 化城第十六號管理所) on yksi Pohjois-Korean poliittisista gwalliso-vankileireistä. Se on noin 549 neliökilometrin laajuinen ja sijaitsee laaksossa Hwaseongjoen rannalla. Vankileirin länsireunalla on 2 205 metriä korkea Mantapvuori. Pohjoisessa ja idässä on Orangchonin jokilaakso.[lähde? ]
Pohjois-Korean gwalliso-vankileirit
Gaecheonin vankileiri (no. 14) · Yodeokin keskitysleiri (no. 15)  · Hwaseongin keskitysleiri (no. 16) · Bukchangin keskitysleiri (no. 18) · Hoeryeongin keskitysleiri (no. 22) · Cheongjinin keskitysleiri (no. 25)
Huippari

| Huippari |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°10′33″N, 25°09′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  oja Kukkarilampeen 
Järvinumero:  14.524.1.013
Mittaustietoja
Pinnankorkeus:  119,7 m  
Pituus:  470 m  
Leveys:  110 m  
Rantaviiva:  1,007 km  
Pinta-ala:  2,799 ha  
Saaria:  ei saaria 
 fiHuippari 
Huippari tai Pitkälampi on Keski-Suomessa Petäjävedellä Kukkaron lähellä sijaitseva lampi.
Maantietoa

Lampi on 470 metriä pitkä, 110 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Suoliveden alueeseen (14.524) se kuuluu. Lammen vedenpinnan korkeus on 119,7 metriä mpy.
Huvilakatu

Huvilakatu kuvattuna Merikadulta
Huvilakatu (ruots. Villagatan) on noin 320 metriä pitkä pohjois-eteläsuuntainen katu Helsingin Ullanlinnassa. Se alkaa eteläpäässään Merikadulta ja päättyy pohjoispäässään Tehtaankadulle. Huvilakadun ajorata on koko pituudeltaan kaksisuuntainen.
Monet pitävät Huvilakatua yhtenä Helsingin kauneimmista kaduista.
Historia

Huvilakadun alue oli vielä 1800-luvun lopulla täysin rakentamaton. Alue kaavoitettiin lopullisesti vuonna 1906 ja rakennettiin vuoteen 1910 mennessä. Ainoastaan Huvilakatu 9–11 purettiin vuonna 1961, ja sen tilalle rakennettiin ajanmukainen kerrostalo.
Tehtaankadun ja Huvilakadun kulmatontille rakennettiin vuonna 1910 Lars Sonckin suunnittelema Eiran sairaalan lisärakennus, joka valmistumisensa myötä otettiin käyttöön varsinaisena sairaalana vuodeosastoineen.
Historia > Televisiossa

Huvilakadulla kuvattiin yli 15 vuotta saippuasarjaa Salatut elämät, jossa Huvilakatu esitti kuvitteellista Pihlajakatua. Keltaisen julkisivun Huvilakatu 23 esitti Pihlajakatu 23:a, sarjan keskiössä olevaa taloa. Taloyhtiö teki aikanaan tuotantoyhtiön kanssa vuokrasopimuksen, jonka pohjalta sarjaa voitiin kuvata myös Huvilakadun ja Kapteeninkadun välisellä sisäpihalla. Sisätilakohtaukset on kuitenkin aina kuvattu studiossa Konalassa. Sopimuksen päätyttyä vuonna 2015 ulkokuvaukset siirrettiin pääosin Munkkiniemeen. Huvilakadulla vierailee runsaasti sarjan kuvauspaikoista kiinnostuneita ihmisiä.
Kuvia

Osoitteessa Huvilakatu 9–11 sijaitseva kerrostalo edustaa tyypillistä 1960-luvun rakennustyyliä.
Huvilakadun nimikyltti.
Huvilakadun värikkäitä kerrostalorakennuksia.
Yksityiskohta jugend-tyylisestä julkisivusta Huvilakadulla.
Huvilakatu kuvattuna Tehtaankadulta päin.
Aiheesta muualla

Kuvia tai muita tiedostoja aiheesta Huvilakatu Wikimedia Commonsissa
Huvilakatu vuonna 1908.
”Pihlajakatu 23”, Salattujen elämien tapahtumapaikka.
Hey Tonight

| ”Hey Tonight / Have You Ever Seen the Rain?” Creedence Clearwater Revival |
| --- | --- | --- |

Singlen tiedot
 Albumilta: Pendulum
 Äänitetty : 1970
 Julkaistu: 31. tammikuuta 1971 
 Tekijä(t): John Fogerty
 Tuottaja(t): John Fogerty
 Tyylilaji: rock, rock and roll
 Kesto: 02.45
 Levy-yhtiö: Fantasy Records
Listasijoitukset
  1. (viikko 8/1971)    3. (9. helmikuuta 1971)    6. (1971)    8. (27. helmikuuta 1970)    9. (15. toukokuuta 1971)    13. (1971)
Creedence Clearwater Revivalin muut singlet
| ”Lookin' out My Back Door” 1970 | ”Hey Tonight / Have You Ever Seen the Rain?” 1971 | ”Sweet Hitch-Hiker” 1971 |
Hey Tonight on Creedence Clearwater Revival -yhtyeen vuonna 1970 ilmestyneelle Pendulum-albumille sisältyvä suoraviivainen rock-kappale. Tammikuussa 1971 se ilmestyi myös singlenä yhdessä kappaleen ”Have You Ever Seen the Rain?” kanssa, ja nousi muun muassa listaykköseksi Länsi-Saksassa.
Kun yhtyeen laulaja-kitaristi John Fogerty kirjoitti kappaleen, hänen veljensä Tom Fogerty oli lähdössä yhtyeestä. Kappaleen on katsottu olevan Johnin uskomus siihen, että jatkossa asiat sujuisivat hetkellisistä vastoinkäymisistä huolimatta. Tom jätti yhtyeen lopulta tammikuussa 1971 – samassa kuussa, jolloin single ilmestyi.
Kappaleet singlellä

A-puoli
Hey Tonight – 2.45 (säv. John Fogerty)
B-puoli
Have You Ever Seen the Rain? – 2.41 (säv. J. Fogerty)
A- ja B-puolten paikka vaihteli valtioittain.
I/JR 37 (jatkosota)

I/JR 37 oli kokonaan reserviläisistä muodostetun Jalkaväkirykmentti 37:n (JR 37) ensimmäinen pataljoona, joka liikekannallepanossa 18.6.1941 alkaen koottiin lähipitäjistä Kauhavalle.
Pataljoonan komentajana toimi liikekannallepanossa kapteeni Viljo Larko, joka kaatui Äyräpäässä jo 29.8.1941.
Pataljoonan esikunta ja konekiväärikomppania perustettiin Kauhavalla, 1. komppania (1.K) Alahärmässä, 2.K Kortesjärvellä ja 3.K Evijärvellä. Naapuripitäjien miehet marssivat Kauhavalle seuraavan päivän aikana, etäämmältä tullut 3.K osin kuorma-autoilla. Alkoi pataljoonan varustaminen, koulutus ja vartiopalvelus.
Neljännen päivän aamulla 22.6. pataljoonaan saapui tieto Saksan hyökkäyksestä Neuvostoliittoon ja seuraavana päivänä, ehkäpä läheisen ilmasotakoulun vaikutuksesta, myös pataljoonassa todettiin ilmavaara ja tehostettiin ilmasuojausta. Muutoin toiminta jatkui kuitenkin yleisenä valmistautumisena ja koulutuksena. Vielä 24.6. vietettiin Juhannusta ohimarssin, upseerien ja aliupseerien elokuvanäytöksen ja illalla pataljoonan yhteisen juhannusjuhlan merkeissä. Seuraavana päivänä pääministeri Jukka Rangell totesi radiopuheessaan Suomen olevan jälleen sodassa Neuvostoliittoa vastaan.
Muodollisesti sota julistettiin 26.6.1941, jolloin pataljoonan yksiköille jaettiin patruunat, kohdistettiin aseet ja harjoiteltiin uusien konepistoolien ja käsikranaattien käyttöä. Pakkaukset tarkastettiin ja iltalomat peruutettiin. Heti seuraavana aamuna junaan lastattu pataljoona jätti Kauhavan klo 11.38 vahvuudessa 24 upseeria, 110 aliupseeria ja 633 miestä, 84 hevosta ja 76 ajoneuvoa.
Hostel

| Hostel |
| --- | --- |

Ohjaaja:  Eli Roth
Käsikirjoittaja:  Eli Roth
Tuottaja:  Mike Fleiss Eli Roth Chris Briggs
Säveltäjä:  Nathan Barr
Kuvaaja:  Milan Chadima
Leikkaaja:  George Folsey, Jr.
Tuotantosuunnittelija:  Franco-Giacomo Carbone
Pukusuunnittelija:  Franco-Giacomo Carbone
Pääosat:  Jay Hernandez Derek Richardson Eyþór Guðjónsson Barbara Nedeljáková Rick Hoffman
Valmistustiedot
Valmistusmaa:   Yhdysvallat  Tšekki
Tuotantoyhtiö:  Next Entertaiment Raw Nerve
Levittäjä:  Lionsgate Screen Gems
Ensi-ilta:   17. syyskuuta 2005 (TIFF)  6. tammikuuta 2006  31. maaliskuuta 2006 (Night Visions)
Kesto:  94 minuuttia
Alkuperäiskieli:  englanti, islanti, tšekki, saksa, japani, hollanti, venäjä, slovakia
Budjetti:  4 800 000 dollaria
Tuotto:  80 578 934 dollaria
Seuraaja:  Hostel: Part II
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Hostel on Eli Rothin ohjaama kauhuelokuva, jonka ensi-ilta oli 6. tammikuuta 2006. Suomen ensi-ilta oli Night Visions -elokuvafestivaaleilla 31. maaliskuuta 2006.
Elokuvan vastaava tuottaja on Quentin Tarantino. Elokuvaa on myös kutsuttu gornography-elokuvaksi sen kidutusainesten ja varsinaisten säikytetehosteiden puutteen takia.
Elokuvan on mainostettu olevan ”tositapahtumien inspiroima”; Eli Roth on sanonut lukeneensa köyhyyden piinaamista thaimaalaisista, jotka ovat myyneet perheenjäseniään järjestäytyneelle rikollisuudelle, joka on myynyt kyseiset ihmiset eteenpäin amerikkalaisille ja eurooppalaisille liikemiehille. Nämä liikemiehet ovat puolestaan maksaneet ihmisistä 10 000 dollaria saadakseen tappaa heidät päähän ampumalla.
Juoni

Kolme nuorta reppumatkaajaa, amerikkalaiset Paxton ja Josh sekä islantilainen Óli, tapaavat Amsterdamissa venäläisen Alexein, joka  kertoo heille Slovakian pääkaupungin Bratislavan lähellä sijaitsevasta kylpylästä, joka on täynnä kauniita naisia. Tarinan innoittamana kolmikko suuntaa hostelliin, joka osoittautuu ensikokemusten perusteella tarinansa veroiseksi. Myöhemmin hostellin asiakkaita alkaa kuitenkin kadota ja kylästä paljastuu kidutuskammioiden täyttämä rakennus, jonka asiakkaita ovat sadistisia fantasioitaan toteuttavat rikkaat länsimaalaiset.
Rooleissa

| 0 | 1 | 2 |
| --- | --- | --- |
|  Jay Hernandez  | … |  Paxton   |
|  Derek Richardson  | … |  Josh   |
|  Eyþór Guðjónsson  | … |  Óli   |
|  Barbara Nedeljáková  | … |  Natalya   |
|  Rick Hoffman  | … |  amerikkalainen asiakas   |
|  Jana Kaderabkova  | … |  Svetlana   |
|  Jan Vlasák  | … |  hollantilainen liikemies   |
|  Jennifer Lim  | … |  Kana   |
|  Keiko Seiko  | … |  Yuki   |
|  Lubomir Bukovy  | … |  Alexei   |
|  Jana Havlickova  | … |  Vala   |
|  Petr Janiš  | … |  Johan   |
|  Takashi Miike  | … |  japanilainen sadisti   |
|  Miroslav Táborský  | … |  poliisi   |
|  Josef Bradna  | … |  teurastaja   |
|  Eli Roth  | … |  amerikkalainen pössyttelijä   |
Tuotanto

Vaikka elokuvan tapahtumat sijoittuvat Bratislavan lähellä sijaitsevaan kuvitteelliseen kylään, yhtäkään kohtausta ei ole kuvattu Slovakiassa. Todellisuudessa kuvauspaikkana toimivat Prahassa sijaitseva Barrandov Studios ja tšekkiläinen pikkukaupunki Český Krumlov.
Näyttelijä Jan Vlasák ei todellisuudessa osaa englantia. Hän opetteli vuorosanansa foneettisesti. Näyttelijä Eyþór Guðjónsson puhuu elokuvassa oikeasti islantia muutamassa kohtauksessa: Koputtaessaan hotellin oveen Amsterdamissa, hän huutaa ”Djöfulsins!”, joka tarkoittaa islanniksi sanatarkasti ”paholainen”, mutta vastaa suomen huudahdusta ”helvetti!” Elokuvassa kuultava sana ”snípur” tarkoittaa häpykieltä. Puhelinvastaajan viesti ”Hæ, þetta er Óli. Legðu inn skilaboð og ég hringi í þig” puolestaan tarkoittaa suomeksi ”Hei, tässä Óli. Jätä viesti niin soitan sinulle”.
Jatko-osat

Elokuvan jatko-osa, Hostel: Part II, sai ensi-iltansa Yhdysvalloissa 8. kesäkuuta 2007. Hostel: Part III julkaistiin 27. joulukuuta 2011.
Aiheesta muualla

Hostel Internet Movie Databasessa (englanniksi)
Hostel Elonet.
Aiheesta muualla > Arvostelut

Ilja Rautsi: Hostel (2005)  2.4.2006. Elitisti.
In Your Eyes

In Your Eyes voi tarkoittaa ainakin seuraavia:
In Your Eyes, yhdysvaltalainen draamaelokuva vuodelta 2014
”In Your Eyes”, vuoden 1993 Eurovision laulukilpailun voittanut Niamh Kavanaghin kappale
”In Your Eyes”, Kylie Minoguen kappale vuoden 2001 albumilta Fever
”In Your Eyes”, Innan kappale vuoden 2013 albumilta Party Never Ends
”In Your Eyes”, Robin Schulzin kappale vuodelta 2020
.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”In Your Eyes”, voi hakea sivunnimihaulla, laajalla sivunnimihaulla tai tekstihaulla.
Ingrid Olava

| Ingrid Olava |
| --- | --- |
 Ingrid Olava vuonna 2017.
Henkilötiedot
Koko nimi:  Ingrid Olava Brænd Eriksen
Syntynyt: 18. maaliskuuta 1981 (ikä 43) Lillehammer, Norja
Kansalaisuus:  norjalainen
Ammatti:  muusikko, näyttelijä
Taiteilija
Palkinnot
 Spellemannprisen Paras naisartisti 2010 Iskelmä ja pop 2023 
Ingrid Olava Brænd Eriksen (s. 18. maaliskuuta 1981 Lillehammer) on norjalainen laulaja-lauluntekijä, pianisti ja näyttelijä. Hän on ollut useasti ehdolla Spellemannprisen-gaalassa ja voitti vuonna 2010 parhaan naisartistin palkinnon sekä 2023 iskelmä/pop-palkinnon.
Diskografia

Juliet's Wishes (2008)
The Guest (2010)
Summer House (2013)
HEKT (2017)
Blomster og post (2023)
Aiheesta muualla

Kuvia tai muita tiedostoja aiheesta Ingrid Olava Wikimedia Commonsissa
Hydroksipropyyliselluloosa

Hydroksipropyyliselluloosa (E-koodi E 463) on selluloosayhdiste, jota esiintyy luonnossa kasveissa. Sitä voidaan valmistaa myös kemiallisesti lisäämällä selluloosamolekyyliin hydroksipropyyliryhmiä. Hydroksipropyyliselluloosa on vesiliukoinen. Sen liuos on väritön, kirkas ja viskoosinen. Hydroksipropyyliselluloosaa käytetään elintarvikkeissa, kosmetiikassa ja lääkkeissä. Se toimii sakeuttamis-, stabilointi- ja sideaineena. Hydroksipropyyliselluloosa muodostaa onttoja kapseleita, joiden vesipitoisuus on alhainen. Tämän vuoksi se sopii lääkkeisiin ja elintarvikkeisiin, joissa alhainen kosteuspitoisuus on hyväksi.
Hydroksipropyyliselluloosan CAS-numero on 9004-64-2.
Aiheesta muualla

Ruokavirasto: E463 - Hydroksipropyyliselluloosa
Human Metabolome Database (HMDB): Hydroxypropyl cellulose (englanniksi)
Food Component Database (FooDB): Hydroxypropyl cellulose (englanniksi)
DrugBank: Hydroxypropyl cellulose (englanniksi)
Kyoto Encyclopedia of Genes and Genomes (KEGG): Hydroxypropyl cellulose (englanniksi)
Igelboda

Igelbodan rautatieasema helmikuussa 2010
Igelboda on torppa ja asuinalue Saltsjöbadenissa nykyisessä Nackan kunnassa Ruotsissa. Torpan nimi oli alun perin Egilsboda. Talo on antanut nimensä Tukholman esikaupunkiradan Saltsjöbananin risteysasemalle, jossa Slussenilta alkanut rata jakaantuu Saltsjöbadenin ja Solsidanin haaroihin. Seuraavat asemat ovat Slussenin suuntaan Fisksätra ja Saltsjöbadenin/Solsidanin suuntiin Neglinge/Tippen. Aseman ympärille on nykyään muodostunut tiivistä asutusta.
Hwanghu-ui pumgyeok

| Hwanghu-ui pumgyeok> 황후의 품격 |
| --- | --- |
Tyyli:  draama
Kestoaika:  35 min
Pääosissa:   Jang Na-ra  Choi Jin-hyuk  Shin Sung-rok  Lee Elijah  Shin Eun-kyung 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  21. marraskuuta 2018 – 21. helmikuuta 2019
Jaksoja:  52
Tuotanto
Tuotantoyhtiö(t):  SM Life Design Group
Aiheesta muualla
Virallinen sivusto
IMDb
Hwanghu-ui pumgyeok (kor. 황후의 품격, engl. The Last Empress) on televisioyhtiö SBS:n esittämä eteläkorealainen draamasarja. Sen päärooleissa ovat Jang Na-ra, Choi Jin-hyuk, Shin Sung-rok, Lee Elijah ja Shin Eun-kyung.
Aiheesta muualla

Viralliset kotisivut
Hey Stoopid

| Hey Stoopid Alice Cooper |
| --- | --- | --- |

Studioalbumin tiedot
 Äänitetty : Bearsville Studios  New York
 Julkaistu: 2. heinäkuuta 1991
 Tuottaja(t): Peter Collins
 Tyylilaji: Hard rock Glam metal
 Kesto: 56.14
 Levy-yhtiö: Epic Records
Alice Cooperin muut julkaisut
| Trash 1989 | Hey Stoopid 1991 | The Last Temptation 1994 |
Hey Stoopid on  Alice Cooperin albumi, joka julkaistiin 2. heinäkuuta 1991. Se sisältää muun muassa kappaleen Feed My Frankenstein, joka kuullaan Wayne's World'ssa. Albumi sisältää myös paljon muiden artistien vierailuja, mm. Slash, Ozzy Osbourne, Vinnie Moore, Joe Satriani, Steve Vai, Nikki Sixx ja Mick Mars. Hey Stoopid jäi Alice Cooperin viimeiseksi glam metal -tyylilajia edustaneeksi albumiksi.
Kappaleet

Suluissa säveltäjä
Hey Stoopid – 4.34  (Alice Cooper, Vic Pepe, Jack Ponti, Bob Pfeifer)
Love's a Loaded Gun – 4.11  (Cooper, Pepe, Ponti)
Snakebite – 4.33  (Cooper, Pepe, Ponti, Pfeifer, Lance Bulen, Kelly Keeling)
Burning Our Bed – 4.34  (Cooper, Al Pitrelli, Pfeifer, S. West)
Dangerous Tonight – 4.41  (Cooper, Desmond Child)
Might as Well Be on Mars – 7.09  (Cooper, Dick Wagner, Child)
Feed My Frankenstein – 4.44  (Cooper, Zodiac Mindwarp, Ian Richardson, Nick Coler)
Hurricane Years – 3.58  (Cooper, Pepe, Ponti, Pfeifer)
Little by Little – 4.35  (Cooper, Pepe, Ponti, Pfeifer)
Die for You – 4.16  (Cooper, Mick Mars, Nikki Sixx, Jim Vallance)
Dirty Dreams – 3.29  (Cooper, Pfeifer, Vallance)
Wind-Up Toy – 5.27  (Cooper, Pepe, Ponti, Pfeifer)
It Rained All Night – 3.54  (Bonuskappale Japani-versioissa)
Kokoonpano

Alice Cooper - laulu
Mickey Curry - rummut
Stef Burns - kitara
Hugh McDonald basso
Joe Satriani - kitara kappaleissa 1, 4, 7, 9 ja 12
Vinnie Moore - kitara kappaleissa 8 ja 11
Steve Vai - kitara kappaleessa 7
Slash - kitara kappaleessa 1
Nikki Sixx - basso kappaleessa 7
Mick Mars - kitara kappaleessa 10
Ozzy Osbourne - taustalaulu kappaleessa 1
Alice Cooper
| --- | --- |
Studioalbumit:   Pretties for You  Easy Action  Love It to Death  Killer  School's Out  Billion Dollar Babies  Muscle of Love  Welcome To My Nightmare  Alice Cooper Goes to Hell  Lace and Whiskey  From the Inside  Flush the Fashion  Special Forces  Zipper Catches Skin  DaDa  Constrictor  Raise Your Fist and Yell  Trash  Hey Stoopid!  The Last Temptation  Brutal Planet  Dragontown  The Eyes of Alice Cooper  Dirty Diamonds  Along Came a Spider  Welcome 2 My Nightmare  Paranormal  Detroit Stories  Road 
Kokoelmat:   Greatest Hits  Freak Out Song  I Never Cry  You and me  Beast of Alice Cooper  Classicks  The Life and Crimes of Alice Cooper  Super Hits  The Definitive Alice Cooper  School’s Out and Other Hits  Collections  Pick Up the Bones  Poison: The Best of Alice Cooper  Old School: 1964–1974 
Livealbumit:   The Alice Cooper Show  Fistful of Alice  Brutally Live  Live at Cabo Wado '96  Live At Montreux  Theatre of Death  No More Mr Nice Guy: Live  Raise the Dead: Live from Wacken  A Paranormal Evening at the Olympia Paris 
EP:t:   Alice Does Alice  Live  Nobody Likes Me  School`s Out/Gutter Cat [Digital 45]  Painting a Picture  Rhino Hi-Five: Alice Cooper  The Breadcrumbs EP 
Singlet:   Reflected  Shoe Salesman  I'm Eighteen  Caught in a Dream  Under My Wheels  Be My Lover  School's Out  Elected  Hello Hooray  No More Mr. Nice Guy  Billion Dollar Babies  Halo of Flies  Teenage Lament '74  I'm Eighteen (remix)  Only Women Bleed  Department of Youth  Welcome to My Nightmare  I Never Cry  You and Me  (No More) Love at Your Convenience  School's Out (live)  How You Gonna See Me Now  From the Inside  Clones (We're All)  Talk Talk  You Want It, You Got It  Seven and Seven Is  For Britain Only  I Am the Future  I Love America  He's Back (The Man Behind the Mask)  Teenage Frankenstein  Freedom  Poison  Bed of Nails  House of Fire  Only My Heart Talkin  Hey Stoopid  Love's a Loaded Gun  Feed My Frankenstein  Lost in America  It's Me  School's Out (live)  Gimme  Keepin' Halloween Alive  I'll Bite Your Face Off  Live from the Astroturf (live)  Paranoiac Personality  The Sound of A  Don't Give Up  Rock N Roll  Our Love Will Change the World  Social Debris  I’m Alice  White Line Frankenstein  Welcome to the Show 
Videografia:   Good to See You Again, Alice Cooper  Welcome to My Nightmare  Alice Cooper and Friends  The Strange Case of Alice Cooper  The Nightmare Returns  Video Trash  Alice Cooper Trashes The World  Prime Cuts: The Alice Cooper Story  British Rock Symphony  Brutally Live  Live at Montreux 2005  Theatre Of Death: Live At Hammersmith 2009  Raise the Dead: Live from Wacken
Iga Baumgart-Witan

| Mitalit | Mitalit | Mitalit |  |
| --- | --- | --- | --- |
|  Baumgart-Witan vuonna 2021 |  Baumgart-Witan vuonna 2021 |  Baumgart-Witan vuonna 2021 |  |
Maa:   Puola
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 4 × 400 m sekajoukkue |  |
|  Hopeaa | Tokio 2020 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Doha 2019 | 4×400 m |  |
|  Pronssia | Lontoo 2017 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Belgrad 2022 | 4×400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | 4 × 400 m |  |
|  Hopeaa | München 2022 | 4 × 400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Belgrad 2017 | 4×400 m |  |
|  Kultaa | Glasgow 2019 | 4×400 m |  |
Iga Baumgart-Witan (s. 11. huhtikuuta 1989 Bydgoszcz) on puolalainen pikajuoksija ja olympiavoittaja. Baumgart-Witan on saavuttanut useita arvokisamitaleja 4 × 400 m viestissä. Hän voitti olympiakultaa Tokion olympialaisissa 2020 4 × 400 m sekajoukkuekilpailussa, jossa hän juoksi alkuerässä Puolan joukkueessa. Hän saavutti myös hopeaa samoissa olympialaisissa naisten 4 × 400 m viestissä. Hän osallistui ensimmäisen kerran olympialaisiin Lontoossa 2012, jolloin hän kilpaili 4 x 400 m viestissä. Samoin neljä vuotta myöhemmin Rion olympialaisisa hän kilpaili 4 x 400 m viestissä, kun Puolan joukkue oli kuudes. Olympiamitalien lisäksi hänellä on kaksi MM-mitalia ulkoradoilla (hopea 2019 ja pronssi 2017) ja yksi sisäradoilla (pronssi 2022) 4 x 400 m viestistä. Euroopan-mestaruuden hän on voittanut 4 × 400 metrin viestissä ulkoradoilla 2018 sekä sisäradoilla 2017 ja 2019. Lisäksi ulkoradoilla tuli EM-hopeaa 2022. Hän on sijoittunut 400 metrin juoksussa viidenneksi EM-kilpailuissa 2018 sekä kahdeksanneksi MM-kilpailuissa 2019 ja EM-kilpailuissa 2022.